Diari Oficial de la Generalitat Valenciana


Sumari del DOGV 5296, del 06-07-2006 (2006/7204)

RESOLUCIÓ de 7 de juny del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel.la de 17.325 m² de superfície, situada a Benigànim (València), partida .Les Foies., realitzada per l'ajuntament del dit municipi a favor de la Generalitat, per a ser destinada a la construcció d'un centre d'ensenyament secundari.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5296

Data del DOGV
:   06-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7204


Data del document
:   07-06-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Benigànim
    * transmissió de la propietat
    * cultura regional
    * propietat immobiliària

RESOLUCIÓ de 7 de juny del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel.la de 17.325 m² de superfície, situada a Benigànim (València), partida .Les Foies., realitzada per l'ajuntament del dit municipi a favor de la Generalitat, per a ser destinada a la construcció d'un centre d'ensenyament secundari. [2006/7204]  
L'Ajuntament de Benigànim, en sessió plenària realitzada el dia 30 de setembre de 1996, va acordar la cessió gratuïta a la Generalitat d'una parcel·la de la seua propietat, de 17.325 m² de superfície, situada en la partida .Les Foies., de la dita població, per a ser destinada a la construcció d'un centre d'educació secundària.  
A proposta de la Conselleria de Cultura, Educació i Esport, es van iniciar els tràmits legals oportuns per a l'acceptació de la cessió de la parcel·la.  
Consta en les actuacions que l'esmentat ajuntament ha complit el que disposen els articles 109 i següents del Reglament de Béns de les Entitats Locals.   
Tenint en compte la data d'inici de l'expedient, i basant-se en la disposició transitòria primera de la Llei 14/2003, de Patrimoni de la Generalitat Valenciana, resulta d'aplicació al present supòsit la Llei 3/1986, de Patrimoni, l'article 20 de la qual establix que la Generalitat adquirirà la propietat dels béns i drets pels títols reconeguts per l'ordenament jurídic, i l'article 22 de la dita llei, en la redacció que en fa la Llei 11/2000, de 28 de desembre, que atribuïx la competència per a l'acceptació de les cessions al conseller d'Economia, Hisenda i Ocupació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Benigànim de la parcel.la que té 17.325 m² de superfície, situada en la partida .Les Foies. de la dita població, que confronta: nord, sud, est i oest, terrenys de la finca matriu de la qual se segrega de l'Ajuntament de Benigànim. Comprén un rectangle regular de 165 metres de llarg per 105 metres d'ample.  
Consta inscrita en el Registre de la Propietat d'Albaida al tom 765, llibre 89, foli 112, finca 9619, inscripció 1a.   
Referència cadastral: 1627643TL3533A3756WR.   
La parcel·la s'accepta lliure de càrregues i gravàmens i al corrent de qualsevol despesa.   
Segon  
La cessió gratuïta realitzada per l'Ajuntament de Benigànim, s'efectua amb la condició de destinar la parcel.la a la construcció d'un centre d'educació secundària i amb subjecció al que establix l'article 111 del Reglament de Béns de les Entitats Locals.  
Tercer  
La parcel·la acceptada, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte el servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre esta, inclosa l'administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat.  
València, 7 de juny del 2006.. El conseller d'Economia, Hisenda i Ocupació: Gerardo Camps Devesa.